《细省》
元代·方回

细省浮生理，宜令寸地宽。
老兼无病少，閒欲不贪难。
远极山逾好，晴初雪更寒。
聚奎几卿相，谁解胜陈抟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。